የኦሮሚያ ክልል ለ10ሺህ የህግ ታራሚዎች ይቅርታ ማድረጉን አስታወቀ
የኦሮሚያ ብሄራዊ ክልላዊ መንግስት ለ10 ሺህ የህግ ታራሚዎች ይቅርታ ማድረጉን አስታወቀ ።
በክልሉ ፕሬዚዳንት ለማ ዛሬ እንደገለጹት፤መገርሳ ይቅርታ የተደረገላቸው የህግ ታራሚዎች በተለያዩ ወንጀሎች በክልሉ ፍርድ ቤትና ከፌዴራል በተሰጠው  ውክልና ተፈርዶባቸው የእርምት ጊዜያቸውን አንድ ሶስተኛና ከግማሽ በላይ የፈጸሙ ናቸው።
በማረሚያ ቤት ቆይታቸው መልካም ስነ ምግባር ያሳዩና ወደ ህብረተሰቡም ሲቀላቀሉ ለውጥ ማምጣት ይችላሉ ተብሎ የታመነባቸው ታራሚዎች መሆናቸውን አብራርተዋል ።
ታራሚዎቹ በክልሉ ህገ መንግስት አንቀፅ 57(3) (1) መሰረት የክልሉ ርዕሰ መስተዳድር ይቅርታ እንደሚያደርግ በሚደነግገው መሰረት የተለቀቁ መሆናቸውም ጠቁሟል።
በይቅርታ ከተለቀቁት የህግ ታራሚዎች መካከል የእድሜ ልክ ጽኑ እስራት ተፈርዶባቸው 13 ዓመት እና ከዚያ በላይ በእስር ላይ የነበሩ ይገኙበታል ነው ያሉት ።
ከስድስት ወር እስከ 25 ዓመት የሚደርስ ጽኑ እስራት ተፈርዶባቸው አንድ ሶስተኛውን የእስር ጊዜ ያጠናቀቁ ታራሚዎችም ይቅርታ ከተደረገላቸው ውስጥ እንደሚገኙም እንዲሁ ።
የኢፌዴሪ እና የኦሮሚያ ክልል ህገ መንግስት አንቀፅ 28 ተላለፈው ወንጀል የፈጸሙ፣ የሞት ፍርድ የተፈረደባቸው፣ ከዚህ በፊት በይቅርታ ተለቀው ሌላ ወንጀል በመስራት ዳግም ለእስር የተዳረጉ፣ በሙስና ወንጀል ተፈርዶባቸው በእስር ላይ የሚገኙ፣ አስገድዶ መድፈር እና የተለያዩ ጾታዊ ጥቃት የፈጸሙ እንዲሁም በህገ ወጥ የሰዎች ዝወውር ወንጀል የታሰሩ ሰዎች በይቅርታው አልተካተቱም ብለዋል ።
ይቅርታ የተደረገላቸው የህግ ታራሚዎች ከዚህ ቀደም ካጠፉት ጥፋት በመማር ወደ ህብረተሰቡ በሚቀላቀሉበት ጊዜ በማረሚያ ቤት ባገኙት እውቀትና መልካም ስነ ምግባር የልማት ኃይል ይሆናሉ ተብሎ እንደታመነባቸውም የክልሉ መንግስት ኮሙዩኒኬሽን ጉዳዮች ቢሮ በላከው መግለጫ አመልክቷል- (ኤፍ ቢ ሲ ) ።